Wet op Billike Werksgeleenthede : bestuur
Die Wet op Billike Werksgeleenthede (Wet 55 van 1998) het ten doel om onregverdige diskriminasie in die werksplek uit te skakel deur gelyke geleenthede en billike behandeling te bevorder. Hierdie wet maak ook voorsiening vir regstellende aksie van voorheen benadeelde, aangewese groepe (swart mense, vroue en mense met gestremdhede wat Suid-Afrikaanse burgers is) ten opsigte van indiensneming.